سَوت من نَلاں کتگ
آواز  بُلبُلاں  کتگ
شرّنگیءِ کہ ھَرکسءَ
چُکّ اِتگ دِلاں کتگ
عشقءِ تئ بیمّار من
بوپ ءُ کَمبلاں کتگ
ھَیران سَجّیں شہر تئ
دوچ ءُ بَکمَلاں کتگ
رُسوائیءَ منی تو پُل
کَند اِتگ گَلاں کتگ
پرچیءَ تو دِل منی
اِشکِرءُ جَلاں کتگ
عشق مُریؔدانی داد
مِھر ھانُلاں کتگ
پرچہ جَتگ منا بگُش
زَمزیل ءُ سانکُلاں کتگ
پَنجءَ سال پُوروِیں
مُلک مئے پُلاں کتگ
پَلّ ءُ ڈنّ سُوتکگاں
پریات جِنگُلاں کتگ
ٹوپ ءُ بمب جَتگ منا
گُرکی آں ڈَلاں کتگ
دَپ منی تو شِیرکِنیں
زَھر ءُ کُچَّلاں کتگ
زُلم تئ ماں لِکّ اِتگ
کتابءُ بُکُّلاں کتگ
بالی مُرگ مُرتگاں
کُوکّار جَنگلاں کتگ
وانگیں سَرپدیں منی
جاک ءُ جَلَّلاں کتگ
اِے آس چون مُرت کنت
روک ءُ من بَلاں کتگ
سرمچار منی یَلیں
برباد گُوَنڈَلاں کتگ
سُھر مئے زمین نوؔاب
ھُونءِ گُلگُلاں کتگ
میر نوؔاب میر